جمهور باشقانی رجب طیب اردوغان عسگرلرینی سوریه-دن گئری چکمه قراری قبول ائدن امریکانین اوزرینه دوشنی یئرینه یئتیردیگینی سؤیله‌ییب.
اردوغان صدری اولدوغو عدالت و اینکیشاف پارتیسی‌نین تورکیه بؤیوک میللت مجلسینده کی قروپ ییغینجاغیندا ائتدیگی چیخیش‌دان سونرا ژورنالیست‌لرین سوال‌لارینا جاواب وئریب.
امریکانین عسگرلرینی سوریه-دن چیخارماسی ایله علاقه‌دار سوالا جاواب وئرن اردوغان دئییب: "امریکا اوزرینه دوشنی یئرینه یئتیردی، اما فرانسادا پرزیدنتی امانوئل ماکرونون یایدیغی آچیقلاما داها فرق‌لی‌دیر. اونا گؤره بیز حاضردا جناب ترامپین یایدیغی آچیقلامایا باخیریق و اونونلا بو پروسه ده کی امکداشلیغیمیزی دوزگون شکیلده داوام ائتدیریریک. رسمی‌لریمیز یاخین گون‌لرده روسیانین پایتاختی مسکوایا سفر ائده‌جک‌لر. مسکوا‌داکی گؤروش‌لر چرچیوه‌سینده منیم اؤزومون ده روسیا پرزیدنتی جناب پوتینله گؤروشوم اولا‌جاق."
